《送余昌期之漳平》
明代·林光

乌纱谈笑一官除，年少功名岂负渠。僻地何愁无俊杰，小庠刚好了经书。

寻常草偃风行后，千万山看雨过馀。薄禄总堪供伏腊，不须弹铗更歌鱼。

作者简介：广东东莞人，字缉熙。成化元年举人。通经史，得吴澄论学诸书，读之大喜。中举后，从陈献章学。初为平湖教谕，官至襄王府左长史。